**Rámcová kúpna zmluva**

**na zásobovanie mrazených a chladených potravín č. ZO20201202**

uzatvorená podľa § 269 ods. 2 v spojení s § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej len ako „Obchodný zákonník“) a zákona č 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len *„zmluva“* v príslušnom gramatickom tvare)

**medzi zmluvnými stranami:**

**Kupujúci:** **Domov sociálnych služieb a zariadenie pre seniorov Rača**

Sídlo: Pri vinohradoch 267, 831 06 Bratislava

IČO: 30804191

DIČ: 2020880719

IBAN: SK3081800000007000471111

SWIFT: SPSRSKBAXXX

Bankové spojenie: Štátna pokladnica

Štatutárny zástupca: PhDr. Mária Gdovinová – poverená riadením

(ďalej len *„kupujúci“* v príslušnom gramatickom tvare)

**a**

## Predávajúci:

Sídlo:

IČO:

DIČ:

IČDPH :

IBAN:

Bankové spojenie:

Štatutárny zástupca:

Registrácia :

(ďalej len *„predávajúci“* v príslušnom gramatickom tvare)

**Článok I.**

**Predmet zmluvy**

1. Predávajúci je úspešný uchádzač v rámci zadávania zákazky postupom podľa § 117 zákona č 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len *„zákon o verejnom obstarávaní“* v príslušnom gramatickom tvare).
2. Predmetom zmluvy je **odplatné zásobovanie kupujúceho mrazenými a chladenými potravinami** podľa dennej potreby kupujúceho (ďalej aj ako „*tovar*“ v príslušnom gramatickom tvare). Tovar a jeho cena sú bližšie špecifikované v prílohe č. 1, ktorá tvorí neoddeliteľnú súčasť tejto zmluvy. Kupujúci je oprávnený v závislosti od aktuálnych prevádzkových potrieb (napr. zdravotné, výživové a diétne potreby prijímateľov sociálnych služieb, spestrenie stravy) a v súlade so zásadou hospodárnosti objednať od predávajúceho aj tovary uvedené v prílohe č. 2, pričom celková cena dodaných tovarov podľa prílohy č. 1 a podľa prílohy č. 2 nesmie prekročiť celkovú cenu podľa ods. 5 tohto článku zmluvy.
3. Predávajúci sa zaväzuje v priebehu trvania zmluvy dodávať tovar kupujúcemu v rozsahu podľa potrieb kupujúceho pri zachovaní postupu a podmienok dohodnutých v tejto zmluve. Kupujúci sa zaväzuje riadne dodaný tovar prevziať a zaplatiť zaň cenu podľa prílohy č. 1 a prílohy č. 2 s prihliadnutím na podmienky v článku IV. zmluvy.
4. Predávajúci dodá kupujúcemu tovar na základe priebežných (denných) objednávok kupujúceho vystavovaných podľa potrieb kupujúceho. Príloha č. 1 obsahuje predpokladané množstvá jednotlivých druhov tam uvedeného tovaru na obdobie jedného roka, pričom tieto množstvá nie sú záväzné. Predávajúci má nárok na zaplatenie kúpnej ceny za tovar skutočne dodaný kupujúcemu.
5. Kupujúci má právo objednať množstvá jednotlivých druhov tovaru podľa skutočnej potreby, teda vyššie alebo nižšie množstvá jednotlivých druhov tovaru ako sú predpokladané v prílohe č. 1 ako aj tovary podľa prílohy č. 2. Ak kupujúci počas trvania zmluvy objedná nižšie ako predpokladané množstvo jednotlivého druhu tovaru, predávajúci nemá právo na dodanie predpokladaného množstva alebo na finančnú náhradu zodpovedajúcu rozdielu medzi predpokladaným a skutočným množstvom dodaného tovaru. Ak kupujúci počas trvania zmluvy objedná vyššie ako predpokladané množstvo jednotlivého druhu tovaru, je predávajúci povinný dodať takto objednaný tovar, pričom celková cena už dodaného tovaru od začiatku platnosti zmluvy nesmie presiahnuť cenu **............... € bez DPH (slovom: .................... EUR bez DPH)**, inak zmluva zaniká**.** Predávajúci sa zaväzuje dodať tovar za jednotkové ceny uvedené v prílohe č. 1 v prípade predpokladaného, nižšieho ako aj vyššieho než predpokladaného množstva tovaru, s prihliadnutím na podmienky v článku IV. zmluvy.

**Článok II.**

**Dodanie tovaru**

1. Predávajúci je povinný dodávať kupujúcemu tovar v priebehu trvania zmluvy na základe priebežných objednávok kupujúceho zaslaných predávajúcemu poštou, faxom, e-mailom. Predávajúci zodpovedá za to, že objednaný tovar bude dodaný riadne, včas a podľa platných technických a hygienických noriem a požiadaviek.
2. Objednávka kupujúceho bude obsahovať špecifikáciu druhu tovaru a množstvo objednávaného druhu tovaru.
3. Miestom dodania objednaného tovaru je stravovacia prevádzka Domova sociálnych služieb a zariadenia pre seniorov Rača, Podbrezovská 28, 831 06 Bratislava.
4. Predávajúci je povinný dodať kupujúcemu objednaný tovar do miesta dodania podľa predchádzajúceho odseku **podľa návrhu uchádzača** od doručenia objednávky od kupujúceho, a to výlučne formou ucelených 100 %-ných dodávok.
5. Dodaním sa rozumie dovezenie a vyloženie tovaru na mieste dodania podľa odseku 3. tohto článku zmluvy.
6. Ak predávajúci nedodá objednaný tovar v lehote podľa odseku 4. tohto článku zmluvy, kupujúci má právo na zmluvnú pokutu za každý začatý deň omeškania vo výške úrokov podľa § 369 ods. 2 Obchodného zákonníka v spojení s ustanovením § 1 nariadenia vlády SR č. 21/2013 Z. z. v znení neskorších predpisov z hodnoty nedodaného objednaného tovaru.
7. Predávajúci je povinný v prípade omeškania s dodaním objednaného tovaru bezodkladne upovedomiť kupujúceho o predpokladanom čase dodania tovaru a ubezpečiť sa, že kupujúci súhlasí s oneskoreným dodaním. Kupujúci má právo v prípade omeškania predávajúceho nesúhlasiť s oneskoreným dodaním objednaného tovaru (právo neprijať omeškané plnenie) a súčasne právo kúpiť tovar od iného dodávateľa.
8. Ak predávajúci nedodá objednaný tovar v lehote podľa odseku 4. tohto článku zmluvy, kupujúci má taktiež právo odstúpiť od zmluvy. Nárok kupujúceho na náhradu škody a na zmluvnú pokutu nie je odstúpením od zmluvy dotknutý.
9. Spolu s dodaním objednaného tovaru predávajúci poskytne kupujúcemu informácie o dodávanom tovare a označí dodávaný tovar v súlade s Potravinovým kódexom a všeobecne záväznými právnymi predpismi Slovenskej republiky.
10. Kupujúci je povinný objednaný tovar, ktorý bol riadne dodaný, prevziať.
11. Predávajúci dodá tovar kupujúcemu spolu s dodacím listom obsahujúcim najmä identifikáciu predávajúceho a kupujúceho, špecifikované označenie druhu tovaru, jeho množstvo a dátum dodania tovaru. Prevzatie dodaného tovaru potvrdí poverený zamestnanec kupujúceho svojím podpisom na dodacom liste.

**Článok III.**

**Prevod vlastníckeho práva a nebezpečenstvo škody na veci**

1. Vlastnícke právo k tovaru prechádza na kupujúceho prevzatím tovaru kupujúcim.
2. Nebezpečenstvo škody na tovare prechádza na kupujúceho okamihom prevzatia tovaru od predávajúceho.

**Článok IV.**

**Cena tovaru**

1. Cena tovaru je špecifikovaná v prílohe č. 1 a v prílohe č. 2 ktoré sú neoddeliteľnými súčasťami zmluvy.
2. Cena tovaru je stanovená v mene EURO, zahŕňa DPH, prípadné clo, náklady predávajúceho na dopravu tovaru do sídla kupujúceho, náklady balenia a akékoľvek iné náklady predávajúceho súvisiace s dodaním tovaru (obchodné prirážky a režijné náklady).
3. Záväznou cenou tovaru počas celej doby platnosti zmluvy je jednotková cena jednotlivých druhov tovaru uvedená v prílohe č. 1 a v prílohe č. 2, s prihliadnutím na ustanovenia odseku 4. tohto článku zmluvy. Ceny jednotlivých druhov tovarov možno počas platnosti zmluvy meniť za podmienok uvedených v tejto zmluve alebo za podmienok uvedených v zákone o verejnom obstarávaní a iných všeobecne záväzných právnych predpisoch. Zmena ceny jednotlivých druhov tovarov uvedených v prílohe č. 1 a v prílohe č. 2 tejto zmluvy je možná podľa predchádzajúcej vety iba na základe dohody zmluvných strán formou písomného dodatku k tejto zmluve, ak zákon o verejnom obstarávaní neustanovuje inak.
4. Predávajúci môže navrhnúť kupujúcemu zmenu ceny jednotlivých druhov tovarov na základe:
5. zmeny priemerných spotrebiteľských cien potravín na Slovensku zverejnených Štatistickým úradom Slovenskej republiky, pričom predávajúci odôvodní svoj návrh zmenou ceny rovnakého alebo porovnateľného tovaru, ktorý je sledovaný Štatistickým úradom Slovenskej republiky a súčasne sa nová cena určí ako percentuálny rozdiel medzi cenou tovaru evidovanou Štatistickým úradom Slovenskej republiky v dobe uzatvorenia zmluvy a posledne evidovanou cenou tovaru Štatistickým úradom Slovenskej republiky v období bezprostredne pred uzatvorením dodatku k zmluve;
6. aktuálnej trhovej ceny tovaru, ktorá sa určuje ako cena určená priemerom medzi troma najnižšími cenami zistenými na trhu, pričom zisťovanie aktuálnej trhovej ceny tovaru musí byť realizované prostredníctvom minimálne troch nezávislých cenových ponúk na každú tovarovú položku, ktorá má byť predmetom dodania a ktorej zmenu ceny predávajúci navrhuje;
7. v dôsledku zmien výšky poplatkov, daní alebo ciel na základe zmeny daňových predpisov alebo colných predpisov;
8. ak hodnota všetkých zmien je nižšia ako príslušný finančný limit podľa zákona o verejnom obstarávaní a zároveň je nižšia ako 10% hodnoty tejto zmluvy.
9. V prípade ak má predávajúci vo svojom aktualizovanom cenníku alebo akciovom cenníku uvedenú nižšiu cenu niektorého druhu tovaru ako uviedol v prílohe č. 1 alebo v prílohe č. 2, je povinný dodávať tento tovar za nižšiu jednotkovú cenu.
10. Predávajúci sa zaväzuje akceptovať právo kupujúceho objednať, resp. kúpiť tovar v priebehu trvania tejto zmluvy od iného dodávateľa, ak iný dodávateľ ponúka tovar za nižšie ceny ako ceny predávajúceho uvedené v prílohe č. 1, v cenníku v prílohe č. 2, resp. v jeho aktualizácii alebo akciovom cenníku a zároveň predávajúci nie je schopný dodať tovar za takúto nižšiu cenu. Predávajúci musí svoju schopnosť dodať tovar za takúto nižšiu cenu potvrdiť písomne bezodkladne (najneskôr do dvoch hodín) po mailovom alebo faxovom oznámení kupujúceho o nižšej cene tovaru iného dodávateľa.
11. Zmluvné strany sa dohodli, že v prípade zmeny sadzby DPH sa výška ceny tovaru upraví (zníži alebo zvýši) v súlade s platnou zákonnou úpravou.
12. Predávajúci je oprávnený vystaviť faktúru za účelom zaplatenia kúpnej ceny kupujúcim za riadne dodaný tovar podľa objednávok kupujúceho. Predávajúci vystavenú faktúru doručí kupujúcemu. Každá faktúra musí obsahovať okrem náležitosti podľa zákona č. 222/2004 Z. z. o dani z pridanej hodnoty v znení neskorších predpisov aj predmet dodávky, množstvo, jednotkovú cenu tovarov dohodnutú podľa tejto zmluvy s prihliadnutím na odsek 1 a 5. tohto článku zmluvy, dátum zdaniteľného plnenia, dátum vystavenia faktúry a dátum splatnosti faktúry. Lehota splatnosti faktúry je 30 dní od jej doručenia kupujúcemu. Ak faktúra nebude obsahovať uvedené náležitosti, je kupujúci oprávnený ju v lehote splatnosti (30 dní) vrátiť predávajúcemu na opravu alebo doplnenie. V takom prípade začína plynúť nová lehota splatnosti dňom doručenia faktúry kupujúcemu s potrebnými náležitosťami.
13. Kupujúci uhradí kúpnu cenu uvedenú vo faktúre bezhotovostným platobným stykom.
14. V prípade omeškania kupujúceho so zaplatením faktúry, má predávajúci právo na úroky z omeškania vo výške podľa § 369 ods. 2 Obchodného zákonníka v spojení s ustanovením § 1 nariadenia vlády SR č. 21/2013 Z. z. v znení neskorších predpisov z nezaplatenej sumy, pričom takto určená sadzba úrokov z omeškania platí počas celej doby omeškania s plnením peňažného záväzku kupujúceho.
15. Kupujúci neposkytuje na dodanie tovaru žiadne zálohové platby ani preddavky na zaplatenie kúpnej ceny.

**Článok V.**

**Záruka a zodpovednosť za vady**

1. Predávajúci je povinný dodať kupujúcemu tovar v štandardnej kvalite pri dodržaní technologických postupov stanovených príslušnými predpismi a technickými normami a v lehote, v ktorej z doby spotreby vyznačenej na dodanom tovare neuplynula viac ako 1/5.
2. Predávajúci počas záručnej doby zodpovedá kupujúcemu za všetky dohodnuté a príslušnými predpismi a technickými normami stanovené vlastnosti tovaru, a za to, že tovar bude dodaný v rozsahu, kvalite /I. akostná trieda/ a termínoch dohodnutých na základe jednotlivej objednávky objednávateľa.
3. Záručná doba začína plynúť dňom prevzatia tovaru kupujúcim a trvá do termínu, ktorý určil výrobca.
4. Kupujúci má právo na bezvadné plnenie.
5. Ak tovar pri prevzatí vykazuje zjavné vady, kupujúci ho neprevezme, reklamuje ho a súčasne si vyhradzuje právo na dodanie toho istého druhu tovaru bez vád v lehote do dvoch hodín od doručenia reklamácie predávajúcemu. Táto lehota bude uvedená aj v zázname o odovzdaní a prevzatí tovaru (dodací list).
6. Ak ide o iné ako zjavné vady podľa predchádzajúceho odseku, kupujúci má právo reklamovať tovar kvôli vadám do troch dní od zistenia vád. Kupujúci oznámi vadu tovaru predávajúcemu písomnou formou prostredníctvom pošty alebo faxu alebo e-mailu (reklamácia) a kupujúci má právo požadovať odstránenie vád uskutočnením náhradného plnenia v lehote určenej kupujúcim.
7. V prípade, že predávajúci nedodá tovar v lehote podľa odseku 5 a 6 tohto článku zmluvy, kupujúci má právo tovar odobrať od iného dodávateľa. Zároveň sa prerušuje plynutie doby splatnosti faktúry až do vyriešenia reklamácie.

**Článok VI.**

**Platnosť a účinnosť zmluvy**

1. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia.
2. Zmluva sa uzatvára na dobu **12 /slovom „dvanásť/** mesiacov odo dňa jej

účinnosti. Ak dôjde k dodaniu objednaného tovaru v priebehu 12 mesiacov odo dňa

jej účinnosti v  množstve znamenajúcom vyčerpanie sumy **............. € bez DPH (slovom: ...................... EUR bez DPH),** vyčerpaním tejto sumy zaniká zmluva aj pred uplynutím doby12 mesiacov.

1. Kupujúci je oprávnený objednávať tovar od predávajúceho podľa svojich potrieb, pričom kupujúci nemá povinnosť objednať tovar v priebehu 12 mesiacov za uvedenú sumu **....................... € bez DPH (slovom: .................... EUR bez DPH)**.
2. Platnosť zmluvy možno predĺžiť za podmienok stanovených v zákone o verejnom obstarávaní.

**Článok VII.**

**Zánik zmluvy**

* + - 1. Zmluva zaniká:

1. uplynutím doby, na ktorú bola zmluva uzavretá podľa článku VI. odseku 2 tejto zmluvy alebo vyčerpaním finančného limitu podľa článku I. odseku 5 podľa toho, ktorá skutočnosť nastane skôr;
2. výpoveďou;
3. písomnou dohodou zmluvných strán;
4. odstúpením od zmluvy;
5. zánikom predávajúceho.
   * + 1. Zmluvné strany majú právo písomne vypovedať zmluvu aj bez uvedenia dôvodov s 30-dňovou výpovednou lehotou, ktorá začína plynúť dňom nasledujúcom po dni, v ktorom bola písomná výpoveď doručená druhej zmluvnej strane.
       2. Zmluvné strany majú právo písomne odstúpiť od zmluvy v prípade podstatného porušenia zmluvy druhou zmluvnou stranou. Podstatným porušením zmluvy sa rozumie akékoľvek porušenie zmluvy. Účinky odstúpenia od zmluvy nastávajú doručením písomného odstúpenia od zmluvy druhej zmluvnej strane.
       3. Kupujúci má právo odstúpiť od zmluvy aj v prípade, ak predávajúci vstúpil do likvidácie, ak bolo vo vzťahu k predávajúcemu začaté konkurzné konanie alebo reštrukturalizačné konanie, ak existuje dôvodná obava, že plnenie záväzkov predávajúceho podľa tejto zmluvy ja vážne ohrozené.
       4. Odstúpením od zmluvy nezaniká nárok zmluvnej strany na náhradu škody, nárok vyplývajúci zo zodpovednosti za vady a nárok na uplatnenie zmluvnej pokuty podľa tejto zmluvy.
       5. Pri predčasnom ukončení zmluvného vzťahu, prechádzajú všetky práva a povinnosti na predávajúceho druhého v poradí. Predmetom rámcovej dohody je v takomto prípade objem prostriedkov a času plnenia nevyčerpaných predávajúcim, s ktorým bola uzatvorená rámcová dohoda ako s prvým v poradí.
       6. Práva a povinnosti zmluvných strán neupravené v tejto rámcovej dohode sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými a účinnými v Slovenskej republike.

**Článok VIII.**

**Záverečné ustanovenia**

1. Osobou oprávnenou konať za kupujúceho vo veciach objednávok, prevzatia tovaru, podpísaniu dodacích listov a prevzatia faktúr, uplatnenia reklamácií a s tým súvisiacich úkonov je pán M. Zúbek mobil 0940 504 430, e-mailový kontakt: [mzubek@ddraca.sk](mailto:mzubek@ddraca.sk), pán J. Parnica tel./fax 02/4488 3259, mobil 0908 719 178, e-mail: [jparnica@ddraca.sk](mailto:jparnica@ddraca.sk), a  Mgr. E. Ležovičová tel. 02/4488 3259, e-mail: elezovicova@ddraca.sk.
2. Osobou oprávnenou konať za predávajúceho vo veciach vyplývajúcich z tejto zmluvy, najmä oprávnenou prijímať objednávky a reklamácie (dodací list, objednávky, faktúry a podobne) je **meno, tel. kontakt (doplní uchádzač)**, e-mail: **(doplní uchádzač)**.
3. Kúpna zmluva a vzťahy, ktoré vzniknú na jej základe alebo s ňou súvisiace, sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi Slovenskej republiky.
4. Túto zmluvu je možné zmeniť alebo doplniť iba na základe súhlasného prejavu vôle oboch zmluvných strán formou písomných dodatkov k zmluve a za podmienok uvedených v tejto zmluve alebo v zákone o verejnom obstarávaní alebo iných všeobecne záväzných právnych predpisoch.
5. Zmluva bola uzatvorená na základe slobodne, vážne, určite a zrozumiteľne prejavenej vôle strán. Zmluvné strany si zmluvu prečítali, jej obsahu porozumeli a na znak súhlasu s jej obsahom ju vlastnoručne podpísali.
6. Zmluva je vyhotovená v dvoch rovnopisoch, po jednom rovnopise pre každú zmluvnú stranu. Všetky rovnopisy majú rovnakú platnosť a záväznosť.

V ........................., dňa ......................... V ........................., dňa ..........................

Kupujúci Predávajúci

DSS a ZPS Rača

.............................. ...............................

PhDr. Mária Gdovinová

poverená riadením

Príloha č. 1: Cenník tovaru, s ktorým sa dodávateľ uchádzal o zákazku

Príloha č. 2: Aktuálny cenník

Poznámka: oba dokumenty boli predložené v ponuke.